मैक्सिको बॉर्डर पार करने लगी भीड़, सरकार को रोजाना 13 हजार लोग आने का डर
US Title-42 Entry ban - Title-42 Entry Ban Lifted for Travelers in the US. अमेरिका में कोरोना के दौरान प्रवासियों की एंट्री पर प्रतिबंध लागने वाले टाइटल 42 की सीमा आज खत्म हो गई है। इसके तहत अमेरिकी सरकार ने कई प्रवासियों को वापस अपने मुल्क भेद दिया था
अमेरिका में कोरोना के दौरान प्रवासियों की एंट्री पर प्रतिबंध लगाने वाले टाइटल 42 की सीमा आज खत्म हो गई है। इसके तहत अमेरिकी सरकार ने कई प्रवासियों को वापस अपने मुल्क भेज दिया था।
वहीं, आज इसके खत्म होने के बाद से अमेरिका-मैक्सिको के बॉर्डर पर लोगों की भीड़ जुटने लगी है। न्यूयॉर्क टाइम्स की रिपोर्ट के मुताबिक टाइटल 42 खत्म होने के बावजूद बॉर्डर बंद रखे गए हैं। इमिग्रेशन सेंटरों पर प्रवासियों की भीड़ जुट गई है।
सरकार को रोजाना 13 हजार प्रवासियों के बॉर्डर पार करने का डर
कई प्रवासी रियो ग्रांदे नदी को पार करने की मशक्कत में जुटे हैं। प्रवासी बच्चों को सिर पर लादकर और सामान लिए आगे बढ़ रहे हैं, जबकि कुछ कंटीली तार पार कर अमेरिका में दाखिल होने की कोशिश कर रहे हैं।
टाइटल 42 खत्म होने के बाद सरकार को डर है कि रोजना 13 हजार लोग बॉर्डर पार करेंगे। यह संख्या पहले के मुकाबले 7 हजार ज्यादा होगी। वहीं टाइटल की समय सीमा खत्म होने से पहले बाइडेन ने बॉर्डर पर 1500 सैनिक तैनात कर दिए। व्हाइट हाउस ने जानकारी दी कि वो कई महीनों से इस दिन की तैयारी करने में लगे थे।
तस्वीरों में देखें अमेरिका-मैक्सिको बॉर्डर का हाल
मैक्सिको बॉर्डर से अमेरिका जाने वालों में भारतीय भी शामिल
अमेरिका में पिछले 11 सालों में भारतीय प्रवासियों की तादाद डेढ़ गुना ज्यादा हो गई है। अमेरिका लंबे समय से भारतीयों के लिए सबसे पसंदीदा देश रहा है। हालत ये हो गए हैं कि यहां पहुंचने के लिए लोग गलत रास्ता अपनाने लगे हैं।
एक रिपोर्ट के मुताबिक साल 2012 से 2022 के बीच मेक्सिको के जरिए अवैध रूप से अमेरिका में प्रवेश करने वाले भारतीय प्रवासियों की संख्या में 100 गुना बढ़ोतरी हुई है।
साल 2012 में अमेरिका की कस्टम और बॉर्डर पेट्रोल पुलिस ने 642 ऐसे मामले दर्ज किए थे जिनमें भारतीय प्रवासियों ने गैर कानूनी तरीके से मैक्सिको के जरिए अमेरिका में प्रवेश करने की कोशिश की थी। जबकि साल 2022 में ये संख्या बढ़कर 63,927 हो गई है। ​​​​​​